**Informācija par**

**GMI līmeņa izmaiņām**

kas stājas spēkā 2020.gada 1.janvārī.

Ministru kabineta 2019.gada 1.oktobra noteikumi Nr.454 “Grozījums Ministru kabineta 2012.gada 18.decembra noteikumos Nr.913 „Noteikumi par garantēto minimālo ienākumu līmeni”” nosaka, ka

Garantētais minimālais ienākumu līmenis (GMI) no 2020.gada 1.janvāra ir paaugstināts no līdzšinējiem 53 eiro līdz **64 eiro** mēnesī uz vienu personu mājsaimniecībā.

Ministru kabineta 2009.gada 17.jūnija noteikumu Nr.550 „Kārtība, kādā aprēķināms, piešķirams, izmaksājams pabalsts garantētā minimālā ienākumu līmeņa nodrošināšanai un slēdzama vienošanās par līdzdarbību[[1]](#footnote-1)” 12.1 punkts nosaka, ka

Ja saskaņā ar normatīvajiem aktiem par GMI līmeni šis līmenis tiek mainīts, personām, kurām pabalsts GMI līmeņa nodrošināšanai piešķirts līdz GMI līmeņa izmaiņu dienai, pabalsta apmērs **netiek pārskatīts**, ja nav mainījušies citi apstākļi, kas bija par pamatu sociālās palīdzības sniegšanai.

**Kā aprēķina**

**pabalstu garantētā minimālā ienākumu (GMI) līmeņa nodrošināšanai?**

Pabalsta apmēru aprēķina kā ***starpību*** starp Ministru kabineta vai pašvaldības noteikto garantēto minimālo ienākumu līmeni katram ģimenes loceklim un trūcīgas ģimenes (personas) kopējiem ienākumiem, izmantojot šādu formulu:

**P = GMI x n – I,** kur

P – pabalsta summa;

GMI – Ministru kabineta vai pašvaldības noteiktais garantētais minimālais ienākumu līmenis;

n – ģimenes locekļu skaits;

I – ģimenes (personas) vidējie mēneša ienākumi, kas novērtēti atbilstoši normatīvajiem aktiem par ģimenes (personas) atzīšanu par trūcīgu.

*Piemērs:* Viena persona, kura ir bezdarbnieka statusā un tikko beigusi dalību algotajos pagaidu sabiedriskajos darbos (turpmāk – APSD). Ienākumi: ienākumi no APSD 150 *euro* apmērā par iepriekšējiem četriem mēnešiem ir beigušies un netiek ņemti vērā ienākumos turpmākajos mēnešos[[2]](#footnote-2).

MK noteiktais GMI līmenis - 64 *euro;*

1 personas mājsaimniecība;

I – ienākumi 0 *euro*

64 *euro* (GMI līmenis) x 1 pers. mājsaimniecībā – 0 *euro* (ienākumi) =

**64 *euro (pabalsta apmērs)***

Informāciju 13.01.2020.sagatavoja:

Pavasare, 67021661

Metodiskās vadības un kontroles departamenta vecākā eksperte

maruta.pavasare@lm.gov.lv

1. Atbilstoši grozījumiem Sociālo pakalpojumu un sociālās palīdzības likumā, kas stājas spēkā 2020.gada 13.janvārī, GMI pabalsta saņēmējam ir pienākums sadarboties ar sociālo darbinieku savas sociālās situācijas uzlabošanai, kas var nebūt tikai vienošanās par līdzdarbību iepriekš noteiktajā formā. [↑](#footnote-ref-1)
2. Ministru kabineta 2010.gada 30.marta noteikumu Nr.299 „Noteikumi par ģimenes vai atsevišķi dzīvojošas personas atzīšanu par trūcīgu” 18.punkts. [↑](#footnote-ref-2)